**ТЕХНИЧЕСКА СПЕЦИФИКАЦИЯ**

**за**

**“ДОСТАВКА НА КОМПЮТЪРНА ТЕХНИКА, КОНСУМАТИВИ И ПЕРИФЕРНИ УСТРОЙСТВА ЗА НУЖДИТЕ НА ПУДООС”**

**1. Предмет на настоящата поръчка**

Предприятие за управление на дейностите по опазване на околната среда (ПУДООС) при Министерство на околната среда и водите е държавно учреждение създадено с чл. 60 от Закон за опазване на околната среда (обн., ДВ, бр. 91 от 25.09.2002 г. с изменения и допълнения). За осигуряване дейността на ПУДООС е необходимо доставка на компютърна техника, консумативи и периферни устройства, а също така и подмяна на част от наличната компютърна техника и периферни устройства, която е функционално негодна или неотговаряща на съвременните технически изисквания.

Участникът следва да извърши описание на компютърната техника, консумативите и периферните устройства предмет на поръчката, които ще достави, както и да предостави единични цени на всеки предложен продукт.

Всички документи следва да бъдат представени на български език или в превод.

Предложената компютърна техника, консумативи и периферни устройства, следва да са нови, неупотребявани, стандартни модели в производство, посочени на сайта на производителя към момента на подаване на офертите, в оригинална окомплектовка и опаковка, предвидена от производителя, придружени с инструкции за употреба, гаранционни карти и други съпровождащи документи за произход и качество.

При изготвяне на офертите участниците следва да спазват точно характеристиките на компютърната техника, консумативите и периферните устройства посочени в Приложение КСС - Компютърна техника, периферия и консумативи към настоящата техническа спецификация, неразделна част от техническaта спецификация.

Част от оборудването по Приложение КСС - Компютърна техника, периферия и консумативи към настоящата техническа спецификация са с прогнозен брой и ще бъдат специфицирани и закупувани при дефектиране на съществуващи при възложителя такива и/или при възникнала необходимост във връзка с работата на наличната техника във ПУДООС. Всички посочени по-горе количества по видове компютърни модули, консумативи и оборудване са прогнозни и не са обвързващи за Възложителя.

Участниците трябва да посочат име на производителя, търговска марка, модел или друг отличителен знак (продуктов номер на производителя), за всеки предложен артикул.

Изискванията по техническата спецификация на компютърната техника, консумативите и периферните устройства следва да се считат за задължителни, освен ако не е посочено друго.

В опаковката всеки участник трябва да представи оферта, включваща Техническо предложение за изпълнение на поръчката, което съдържа предложение за изпълнение на поръчката в съответствие с техническите спецификации и изискванията на Възложителя. Предлаганите от участниците технически средства трябва да съответстват или да надвишават в техническо отношение посочените минимални изисквания в техническите спецификации на Възложителя. Предложението за изпълнение на поръчката трябва да включва задължително описание, което позволява съпоставка със съответните изискуеми технически параметри и изисквания, определени в Техническaта спецификация. Към Техническото предложение участникът следва да приложи задължително документация (листове с технически данни/технически характеристики, брошури и др.), която потвърждава предложените характеристики, включително изискването на Възложителя по Приложение – КСС- компютърна техника, периферия и консумативи и позволява оценка на съответните параметри.

Обслужването в рамките на гаранционния срок трябва да се извършва от оторизиран от производителя сервиз.

Изпълнителят е длъжен да осигури гаранционно обслужване на компютърната техника, консумативите и периферните устройства.

По отношение на тонерите, за които в Приложение КСС - Компютърна техника, периферия и консумативи към настоящата техническа спецификация се изисква да бъдат доставени като оригинален консуматив, участниците следва да предлагат оригинални консумативи, като тези, посочени от възложителя, включително да съответстват на посочените марки и модели копирни и печатащи устройства.

*Под „оригинални” консумативи (касети с тонер и други) се разбират такива, които са нови, неупотребявани и са произведени от производителя на съответната марка печатаща и копирна техника или от оторизирани от него лица, и при използването на които се запазва гаранцията на техниката, предоставена от производителя.*

По отношение на тонерите, за които в Приложение КСС - Компютърна техника, периферия и консумативи към настоящата техническа спецификация се изисква да бъдат доставени като съвместими тонери за копирни и печатащи устройства:

Предлаганите консумативи трябва да са съвместими и да са произведени за конкретните марки и модели копирни и печатащи устройства, посочени в Приложение КСС - Компютърна техника, периферия и консумативи.

*Под „ съвместими консумативи “ следва да се разбират касети с тонер, (които са директен консуматив за печат), и които са нови, неупотребявани и в производствената листа на производителя (различен от производителя на копирната и печатаща техника) са за конкретно печатащо устройство, посочено в Приложение* КСС - Компютърна техника, периферия и консумативи *към настоящата техническа спецификация.*

Представената документация трябва ясно да посочва предлаганите стоки, модели, така че да може да се направи съпоставка между минималните изисквания на Възложителя и предлаганите спецификации.

Окомплектовката на компютърната техника, консумативите и периферните устройства да включва всички аксесоари, необходими за правилната им работа, като захранващи кабели, интерфейсни кабели, адаптери, захранващи адаптери и др.

Всички предложени технически средства трябва да бъдат пригодени за работа в стандартизираната електрическа мрежа в България - стандарт 220V/50Hz.

За всеки конкретно посочен в настоящата обществена поръчка, спецификация, техническа оценка, техническо одобрение или технически еталон, възложителят приема и еквивалентно/и такива.

При експлоатация на някои от устройствата, е необходим софтуер, който трябва да бъде доставен със съответните лицензи (на името на възложителя). Лицензите не трябва да бъдат ограничени във времето.

Предлаганата компютърната техника, консумативите и периферните устройства, трябва да са способни за работа в режим 24/7.

2. Описание и обхват

Доставка на компютърна техника, консумативи и периферни устройства за нуждите на ПУДООС

Прогнозните количества и технически спецификации на компютърната техника, консумативи и периферни устройства са дадени в Приложение КСС - Компютърна техника, периферия и консумативи към настоящата техническа, за срок от една година.

Приложение: КСС - Компютърна техника, периферия и консумативи.

Изготвил:

Самет Хасан – експерт, сигурност на ИКТ дирекция АПФО